[{"text_idx": "#000001", "text": "Atlas Fallen on saksa arendaja Deck13 vanamoodne avatud maailmaga seiklus- ja rollima\u0308ng. Deck13 on tuntud keskmise kvaliteediga ma\u0308ngude arendajana ja nende eelnevad teosed on saanud omajagu kriitikat, aga on samas saanud ka ta\u0308nu oma loovusele palju kiitust. Nende kolm viimast teost on olnud soulslike z\u030canris, siis \u201cAtlas Fallen\u201d puhul nad kaldusid rajalt veidi ko\u0303rvale ja asetasid enam ro\u0303hku narratiivile."}, {"text_idx": "#000002", "text": "Na\u0308gin \u201cAtlas Falleni\u201d esmakordselt 2022. aasta Gamescomil ning olin koheselt huvitatud. Ootasin ma\u0308ngu alates sellest momendist suure lootusega, et sellest saab uus klassika, mille maailma aeg-ajalt uuesti ku\u0308lastan. Liival liuglemine, suured koletised ja badass ru\u0308u\u0308des superinimesed \u2013 mida veel vo\u0303iks tahta? Kahjuks, see ei ole nii lihtne. \u201cAtlas Fallen\u201d ei suutnud ootustele vastata ja on mo\u0303nes aspektis ka totaalne la\u0308bi kukkumine."}, {"text_idx": "#000004", "text": "Teos leiab aset salapa\u0308rases kohas nimega Atlas, kus inimkond on jagunenud kahte klassi \u2013 Enlightened ehk u\u0308lemklass ja Unnamed ehk alamklass. Kogu rahvas kummardab ja teenib jumalat nimega Thelos, kes (va\u0308idetavalt) kaitseb inimesi hirmsate liivakoletiste \u2013 Wraithide \u2013 eest. Ko\u0303ik pole nii nagu tundub ja Thelos ise on tegelikult see, kes neid koletisi maale saadab."}, {"text_idx": "#000005", "text": "Loo keskmes on karakter Unnamed, kelle ma\u0308ngija saab ise teose algul valmis sepistada. Tegelase loomisel pole valik meeletult suur, kuid ajab asja a\u0308ra. Ma\u0308ngija poolt kontrollitud kangelane, kellele viidatakse ainult kui Gauntlet bearer, leiab loo esiminutitel mu\u0308stilise kinda, mis annab kandjale u\u0308liinimliku vo\u0303ime liiva kontrollida. Selgub, et kinda sisse on vangistatud Thelose rivaal Nyaal. Pa\u0308rast kinda leidmist on kangelase saatuseks pa\u0308a\u0308sta manipuleeriva jumala Thelose ku\u0308u\u0308sist nii Nyaal kui ka Atlase rahvas."}, {"text_idx": "#000006", "text": "Deck13 on \u201cAtlas Falleniga\u201d loonud kaasahaarava ning unikaalse maailma, kuid konarlikkuse ja tehniliste a\u0308parduste to\u0303ttu ja\u0308a\u0308b kesiseks kogemuseks. Ma\u0308ng on ta\u0308iesti seinast seina, sest kohe kui toimub midagi huvitavat, rikub miski koheselt selle kuidagi a\u0308ra."}, {"text_idx": "#000007", "text": "\u201cAtlas Fallen\u201d on pool-avatud maailmaga rollima\u0308ng. Kokku on 4 erinevat suurt vabalt avastatavat ala, mis ko\u0303ik on omamoodi unikaalsed. Na\u0308iteks mind ko\u0303netas ko\u0303ige enam teine ma\u0308ngitav ala, kus tuleb minna maa alla. Seal on liiva to\u0303ttu a\u0308ra mattunud vanad lossid ja terved linnaosad."}, {"text_idx": "#000008", "text": "Visuaalselt ja\u0308a\u0308b Atlasest hea mulje. Lohutu maha ja\u0308etud varemetest pungil ko\u0303rb on lummav ja va\u0308a\u0308rib suurt ekraani. On tunda, et maailm on Thelose poolt ru\u0308vetatud. Siin-seal on ku\u0308ll metsatukk vo\u0303i kaks, on terve kaart siiski ta\u0308is liiva ning vanade kindluste ja mu\u0308u\u0308ride varemeid. Kahjuks muutub silma paitav maailm u\u0308sna kiiresti elutuks ja montoonseks liivakuhilaks."}, {"text_idx": "#000010", "text": "Tegu on rollima\u0308nguga, seega ko\u0303rge ta\u0308htsusega on tegelased ja siin paistab \u201cAtlas Falleni\u201d puuduja\u0308a\u0308k eriti teravalt silma. Pa\u0308ris kurvaks tegi fakt, et mitte u\u0308kski ko\u0303rvaltegelane ei ole huvitav. Eriti Nyaal, kes ra\u0308a\u0308gib ma\u0308ngijaga po\u0303himo\u0303tteliselt terve aeg \u2013 tal ei ole mitte mingit iseloomu ega emotsiooni ja vahel ja\u0308i mulje, et ta eksisteerib ainult selleks, et ma\u0308ngijale ekspositsiooni kurgust all ajada. Su\u0308u\u0308d jagavad nii ha\u0308a\u0308lna\u0308itlejad kui dialoogi kirjutajad. Annab tunda, et na\u0308itlejad ei tahtnud, ei osanud vo\u0303i ei hoolinud piisavalt, et enda tegelastele mo\u0303nda emotsiooni vo\u0303i unikaalseid omadusi anda. Tegelased kuivad nagu see lo\u0303putu ko\u0303rb."}, {"text_idx": "#000011", "text": "Liiv seal ko\u0303rves on peaaegu sama kuum kui Playstation 5, siis peategelane ja\u0308tab ta\u0308iesti ku\u0308lmaks. Po\u0303hjuseks on suur osa tema dialoogist, mis ko\u0303las umbes selliselt: \u201e Ma sain selle kinda, ma ei tea mida teha, kas sina tead mida teha?\u201c. See ilmselgelt ei ko\u0303la kellegi moodi, keda usaldaksin maailma pa\u0308a\u0308stma."}, {"text_idx": "#000012", "text": "Narratiivi jooksul mainiti korduvalt, et Thelos on korrapa\u0308rasuse ja Nyaal kaose vo\u0303i vabaduse jumal. Siin on mitu vo\u0303imalust selle mo\u0303tte u\u0308mber ma\u0308ngida, et kuigi Thelos on kuri ja paha, siis kas tema asendamine \u201ekaose\u201c jumalaga on parim idee? Kahjuks kuulsin sellist argumenti ainult korra ja sedagi u\u0308helt ta\u0308iesti suvaliselt NPC-lt (mitte ma\u0308ngitav karakter)."}, {"text_idx": "#000013", "text": "U\u0308leu\u0308ldine narratiiv on parimal juhul aksepteeritav, kuid pigem alla keskmise. Nimeta noorukist saab kangelane ja pa\u0308a\u0308stab pa\u0308eva. See pole kindlasti midagi uut, millest keegi kuulnud pole. Keegi tegelikult ei oodanudki siit midagi eepilist muinasjuttu, sest suurem ro\u0303hk on pandud ma\u0308nguviisile."}, {"text_idx": "#000014", "text": "U\u0308llataval kombel mulle enim meeldib \u201cAtlas Falleni\u201d karakteri liikumine. Sissejuhatuse ajal on ma\u0308ngija kinni metsasel alal, kus ainuke liikumisviis on jooksmine, siis pa\u0308rast esimesi ma\u0308nguminuteid see ko\u0303ik muutub ja to\u0303eline liikumine vo\u0303ib alata."}, {"text_idx": "#000015", "text": "Juba esimesest o\u0303rritajast ja\u0308i silma liiva peal liuglemine ja oo kui mo\u0303nus see tegelikult on. Kuna liiva peal liuglemine on nii meeldiv, siis leidsin end metsaseid alasi ja muid pindasi va\u0308ltimas. Siin ei ole muideks mitte mingit pistmist kiirusega, sest jooksmine ja liuglemine on ta\u0308pselt sama kiired. Samuti muutus u\u0308sna kiiresti meeldivaks topelthu\u0308ppamine ja nn. \u201eair dash\u201c. Leidsin end pa\u0308ris mitmel korral u\u0308ritamas vallutada ko\u0303ige ko\u0303rgemaid tippe tervel kaardil."}, {"text_idx": "#000016", "text": "U\u0308ks meeldeja\u0308a\u0308vamaid asju \u201cAtlas Falleni\u201d juures on karakteri arendamine ja uuendused. Neid on PALJU, lausa u\u0308llatavalt palju ma\u0308ngu kohta, mis tegelikult ei ole nii suur ega pikk. Teoses on kolm relva, millest ma\u0308ngija saab kahte korraga kasutada \u2013 liivarusikad ehk Knuckledust, Dunecleaver ehk kirves ja minu lemmik \u2013 Sandwhip ehk liivapiits."}, {"text_idx": "#000017", "text": "Deck13 on loonud vo\u0303itlustele huvitava mehaanika Momentum, kus vaenlasi ru\u0308nnates vo\u0303i tappes ta\u0308itub ma\u0308ngija no\u0308. energiariba. Sellel ribal on kolm taset ning igale uuele tasemele jo\u0303udes muutuvad ma\u0308ngija relvad suuremaks ja teevad kordades rohkem viga. Sellel on aga ka risk ku\u0308ljes, sest mida ko\u0303rgem on energia taset, seda rohkem teevad vastased ma\u0308ngijale viga."}, {"text_idx": "#000018", "text": "Kas to\u0303esti ta\u0308iesti tavaline hack\u2019n\u2019slash?"}, {"text_idx": "#000019", "text": "Kogu tegelase arendus ja tugevamaks saamine on selle energiaribaga seotud. Tegelase arendamiseks ei pea ma\u0308ngija oma relvi ta\u0308iendama, vaid hoopis leidma ja sepistama essentsi kive ehk Essence stone. Essentsikivid annavad ma\u0308ngijale erinevaid vo\u0303imeid, millest mo\u0303ned taastavad elupunkte, mo\u0303ned kaitsevad ning paljud annavad ka juurde uusi lo\u0308o\u0308ke ja loitse. Nagu energiaribal on kolm taset nii on ka essentsi kividel. Mida ko\u0303rgem tase, seda paremad ja vo\u0303imsamad nad on. Essentsikivid annavad pa\u0308ris palju vabadust ma\u0308ngustiili muutmisel."}, {"text_idx": "#000020", "text": "Tulles ma\u0308ngu magusaima osa juurde \u2013 vo\u0303itlus. Esimene asi, mis pa\u0308he tuli kui sain esmakordselt \u201cAtlas Falleni\u201d Wraithi vastu vo\u0303idelda oli Playstation 2 ja Playstation 3. Seda nii halvas kui ka heas mo\u0303ttes. Kogu vo\u0303itlussu\u0308steem meenutab vanemaid ma\u0308nge nagu Devil May Cry ja God of War triloogia. Suhteliselt lihtsustatud, kuid samas meeldiv ja so\u0303ltuvust tekitav. Kahjuks on vanemate ma\u0308ngude kaamera ja lock on probleemid siin a\u0308ra tuntavad, mis on kerge viga, mida va\u0308ltida."}, {"text_idx": "#000021", "text": "Tihti leidsin end olukorrast, kus ma ei kaota mitte vastasele, vaid veidrale kaamera liikumisele ja lock on su\u0308steemile, mis ei tee u\u0308ldse seda mida tahan. Sellised probleemid tuleb ma\u0308ngu testimisel ja lihvimisel va\u0308lja praakida. Nendele muredele vaatamata on suurte deemonlike elajate tagumine nauditav. \u201cAtlas Fallen\u201d ei ole rollima\u0308ngude maailmas eriline la\u0308bimurre, kuid paariks o\u0303htuks on siin naudingut piisavalt. Kui tehnilisi probleeme ning kohati igavaid dialooge la\u0308bi so\u0303rmede vaadata, siis teeb \u201cAtlas Fallen\u201d enda to\u0308o\u0308d kui keskpa\u0308rane hack\u2019 n slash u\u0308sna ha\u0308sti. Head ma\u0308ngimist!"}, {"text_idx": "#000026", "text": "var js, fjs = d.getElementsByTagName(s)[0];\njs = d.createElement(s); js.id = id;"}]